«Real» jamoasi himoyachisi Serxio Ramos «Barselona» hujumchisi Neymarning madridliklar safiga o‘tishi imkoniyatlari haqida fikr bildirib o‘tdi. U Krishtianu Ronalduning «Santyago Bernabeu»ni hech qachon tark etmasligini ham aytib o‘tgan. «Neymar - ajoyib futbolchi, u o‘yin taqdirini yolg‘iz o‘zi hal qila olishi mumkin. Futbolda hech narsani oldindan aytib bo‘lmaydi. Transfer bilan bog‘liq mish-mishlar har doim bo‘lgan. Ammo bir narsani aniq aytishim mumkin, men hech qachon «Barselona»ga o‘tmayman. «Real» sardori sifatida esa bir gapni aytmoqchiman, men Krishtianu yana uzoq yillar jamoamizda qolishini istayman. U haqiqiy yulduz, - deydi Ramos.